CELEX: 62015TN0515
Language: fi
Date: 2015-09-01 00:00:00
Title: Asia T-515/15: Kanne 1.9.2015 – Almaz-Antey v. neuvosto

9.11.2015   
            
            
               FI
            
            
               Euroopan unionin virallinen lehti
            
            
               C 371/33
            
         Kanne 1.9.2015 – Almaz-Antey v. neuvosto
   (Asia T-515/15)
   (2015/C 371/34)
   Oikeudenkäyntikieli: englanti
   
      Asianosaiset
   
   
      Kantaja: OAO Concern PVO Almaz-Antey (Moskova, Venäjä) (edustajat: asianajajat C. Stumpf ja A. Haak)
   
      Vastaaja: Euroopan unionin neuvosto
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan rajoittavista toimenpiteistä Ukrainan tilannetta epävakauttavien Venäjän toimien johdosta annetun päätöksen 2014/512/YUTP muuttamisesta 22.6.2015 annetun neuvoston päätöksen (YUTP) 2015/971 (EUVL L 157, s. 50) siltä osin kuin riidanalainen päätös koskee kantajaa ja
            
         
               —
            
            
               velvoittamaan vastaajan korvaamaan kantajan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kuuteen kanneperusteeseen.
   
               1)
            
            
               Ensimmäinen kanneperuste, joka perustuu siihen, että neuvoston päätöksellä loukataan suhteellisuusperiaatetta.
            
         
               2)
            
            
               Toinen kanneperuste, joka perustuu siihen, että neuvosto loukkasi perusteetta ja suhteettomasti kantajan perusoikeuksia eli puolustautumisoikeuksia ja oikeutta tehokkaaseen oikeussuojaan.
            
         
               3)
            
            
               Kolmas kanneperuste, joka perustuu siihen, että neuvosto ei esittänyt asianmukaisia tai riittäviä syitä sille, että kantaja sisällytetään luetteloon henkilöistä, yhteisöistä ja elimistä, joihin kohdistetaan rajoittavia toimenpiteitä Ukrainan tilannetta epävakauttavien Venäjän toimien johdosta.
            
         
               4)
            
            
               Neljäs kanneperuste, joka perustuu siihen, että neuvosto ei osoittanut, että kantaja osallistuu Ukrainan epävakauttamiseen tai että kantajalla on jonkinlaista vaikutusvaltaa Minskin sopimusten onnistuneen täytäntöönpanon osalta.
            
         
               5)
            
            
               Viides kanneperuste, joka perustuu siihen, että neuvosto teki ilmeisen virheen katsoessaan, että jokin riidanalaiseen toimeen sisältyvään luetteloon merkitsemisen edellytyksistä täyttyi kantajan tapauksessa.
            
         
               6)
            
            
               Kuudes kanneperuste, joka perustuu siihen, että neuvoston päätöksen 2015/971/YUTP kumoamisen seurauksena neuvoston asetuksella (EU) N:o 833/2014 ei ole riittävää oikeudellista perustaa, mikä merkitsee sitä, että kantajan merkitsemisellä neuvoston asetukseen (EU) N:o 833/2014 sisältyvään luetteloon neuvoston täytäntöönpanoasetuksen (EU) N:o 826/2014 nojalla ei ole enää mitään vaikutusta.